 Wasiirka Wasaaradda Waxbarashada Cabdilaahi Ibraahim Habane Cabdilaahi Dheere, oo u waramay Wargeyska Geeska Afrika ayaa sidoo kale ka hadlay saamaynta ay Mobillada iyo Baraha Bulshadu ku yeesheen Waxbarashada Ardayda, Arday deeq waxbarasho ka helay dalka Itoobiya,oo cabasho muujiyey, iyo qodobo kale, waxaanu ugu horeyn yidhi Manhajkii Waxbarashada ee dalka oo markii hore aan isku mid ahayn, ayaanu mideeynay, oo haddii ay noqoto Waxbarashada Dawladda iyo Waxbarashada gaarka loo leeyahayba manhajkoodii waanu mideeynay, oo Buugagtii ayaanu soo daabacnay, markii ay Hayadduhu waxba inoo soo dabici waayeen, Hayaddihii daydayga ahaa ee inagu malafsanayey talaabo adhaxda ka jabisay ayey ku noqotay buugagta aynu soo daabacanay, waxaanu ka hortagnay in la inoo soo dabaaco manhajka Waxbarashada Somaliya, oo suuqyada gaar ahaan Cali Mataan la inoo soo dhigo, ayaanu ka hortagnay, Dugsiyadii Farsamada gacanta oo laga baqaayey waanu dhaqaajinay, oo Hargeysa dufacadii saddexaad baa ku jira, Burcana dufacadii labaad baa ku jira, Dugsigii Beer ee Burco ee Beer ku yaalayna dib baanu u furnay, Dugsigii lagu tababarayey macalimiintana Dugsiyada hoose iyo dhexe, qaybtiisi hore wey dhamaystirantay,qaybta dambena waa la dhamayn doonaa, waxaanu diyaar u yahay in lagu hawl-galo, Dugsiyadii Boodhinka waanu xooginay, oo laba Boodhin halkan bay ka dhisan yihiin, oo Dawladdu gacan bay ka geystay, Boodhka ku yaala Dubuur, Boodhka Laascanood, Boodhinka Dayaxa, tayadii waxbarashada waanu xoojinay, oo wax badan baanu ka bedelnay, labaatankii sanno ee ugu dambeeyey Dugsiyada kamay jirin Diiwaangelinta Fasalada, oo ardaygii maqan, macalinkii maqan, yaa dhintay, yaa iska tagay dugsiga, ardayga xariifka ah, ardayga saaqiday intaba imika waa la ogaanayaa, meel kasta haddii ay tahay Dugisyada dawladda iyo dugsiyada gaarka loo leeyahayba labadaba waa lagu shaqeeya . 